Surathai21/ocs-krisdika huggingface dataset:
พระราชบัญญัติบำเหน็จบำนาญทหาร พุทธศักราช 2478 (ยกเลิก)
วันที่ประกาศ: 1935-11-17

content: พระราชบัญญัติ บำเหน็จบำนาญทหาร พุทธศักราช ๒๔๗๘ และที่แก้ไขเพิ่มเติม (ยกเลิก)
content: โปรดดูรายละเอียดของกฎหมายที่เว็บไซต์ราชกิจจานุเบกษา https://ratchakitcha.soc.go.th/
พระราชบัญญัติว่าด้วยเขตปลอดภัยในราชการทหาร พุทธศักราช 2478
วันที่ประกาศ: 1935-11-17

content: พระราชบัญญัติ ว่าด้วยเขตต์ปลอดภัยในราชการทหาร พุทธศักราช ๒๔๗๘
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๒๐ สิงหาคม พุทธศักราช ๒๔๗๘) น.อ. อาทิตย์ทิพอาภา ร.น. เจ้าพระยายมราช พล.อ. เจ้าพระยาพิชเยนทรโยธิน ตราไว้ ณ วันที่ ๘ พฤศจิกายน พุทธศักราช ๒๔๗๘ เป็นปีที่ ๒ ในรัชกาลปัจจุบัน
content: โดยที่สภาผู้แทนราษฎรลงมติว่า ราชการทหารเป็นกิจการเกี่ยวกับประโยชน์ของชาติ และเป็นการสมควรที่จะกำหนดเขตโดยรอบบริเวณที่ทหารไว้เป็น “เขตปลอดภัย” สำหรับความปลอดภัยในราชการทหาร จึงมีพระบรมราชโองการให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติว่าด้วยเขตต์ปลอดภัยในราชการทหาร พุทธศักราช ๒๔๗๘”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ “เขตปลอดภัย” ในราชการทหาร หมายถึง บริเวณโดยรอบที่ทหารเท่าที่จำเป็นเพื่อประโยชน์แห่งความปลอดภัยในราชการทหาร
sectionNo: 4
content: มาตรา ๔ ที่ทหารแห่งใดจะควรมีเขตปลอดภัยเพียงใด ให้กำหนดขึ้นไว้โดยพระราชกฤษฎีกาเป็นคราว ๆ และให้มีแผนที่ประเมินเขตไว้ท้ายพระราชกฤษฎีกานั้นด้วย เมื่อได้กำหนดเขตขึ้นแล้ว ให้กระทรวงกลาโหมจัดให้มีเครื่องหมายแสดงเขตไว้โดยชัดเจน
sectionNo: 5
content: มาตรา ๕ เมื่อได้ออกพระราชกฤษฎีกากำหนดบริเวณเขตปลอดภัยไว้แล้ว ห้ามมิให้ผู้หนึ่งผู้ใดปลูกสร้างโรงเรือนหรือสิ่งปลูกสร้างลงในบริเวณเขตปลอดภัยนั้น หรือแก้ไขเปลี่ยนแปลงโรงเรือนหรือสิ่งปลูกสร้างที่มีอยู่แล้ว หรือเพาะปลูกต้นไม้ซึ่งอาจเป็นภัย หรือยักย้ายต้นไม้ที่ปลูกไว้แล้วอันมีสภาพเป็นอสังหาริมทรัพย์
sectionNo: 5
content: เว้นแต่จะได้รับอนุญาตเป็นหนังสือจากกระทรวงกลาโหม และปฏิบัติตามเงื่อนไขที่ระบุไว้ในใบอนุญาตนั้นด้วย
sectionNo: 6
content: มาตรา ๖ ในบริเวณเขตปลอดภัยซึ่งได้มีเครื่องหมายห้ามการเข้าออกไว้แล้ว ห้ามมิให้ผู้หนึ่งผู้ใดซึ่งไม่มีหน้าที่เข้าไปในเขตนั้น ๆ เว้นแต่จะได้รับอนุญาตเป็นหนังสือจากผู้บังคับบัญชาในที่นั้นให้เข้าไปได้ หรือได้รับอนุญาตให้เข้าไปในความควบคุมของเจ้าหน้าที่ทหารในที่นั้น
sectionNo: 7
content: มาตรา ๗ ผู้ใดกระทำฝ่าฝืนบทบัญญัติในมาตรา ๕ และมาตรา ๖ แห่งพระราชบัญญัตินี้ ผู้นั้นมีความผิดต้องระวางโทษดังต่อไปนี้ (๑) ถ้าได้กระทำความผิดนั้นต่อหน้าราชศัตรู ให้จำคุกไม่เกินห้าปี (๒) ถ้ามิได้กระทำความผิดนั้นต่อหน้าราชศัตรู แต่ได้กระทำในเวลาสงคราม หรือในเขตซึ่งใช้กฎอัยการศึก ให้จำคุกไม่เกินสามปี (๓)
sectionNo: 7
content: ถ้าได้กระทำความผิดนั้นในเวลาหรือที่อื่นนอกจากที่กล่าวมาแล้ว ให้จำคุกไม่เกินหนึ่งปี หรือปรับไม่เกินห้าร้อยบาท หรือทั้งจำทั้งปรับ
sectionNo: 8
content: มาตรา ๘ ให้รัฐมนตรีว่าการกระทรวงกลาโหมมีหน้าที่รักษาการให้เป็นไปตามพระราชบัญญัตินี้ และเพื่อการนั้นให้มีอำนาจออกกฎกระทรวงกำหนดลักษณะของเครื่องหมายที่ใช้บอกแนวเขตปลอดภัยในราชการทหารและกิจการอื่น ๆ เพื่อปฏิบัติการให้เป็นไปตามบทแห่งพระราชบัญญัตินี้ กฎกระทรวงนั้น เมื่อได้ประกาศในราชกิจจานุเบกษาแล้ว
sectionNo: 8
content: ให้ใช้บังคับได้
content: ผู้รับสนองพระบรมราชโองการ (ตามมติคณะรัฐมนตรี) พระยานิติศาสตร์ไพศาลย์ รัฐมนตรี
พระราชบัญญัติบำเหน็จบำนาญข้าราชการฝ่ายพลเรือน พุทธศักราช 2478 (ยกเลิก)
วันที่ประกาศ: 1935-11-17

content: พระราชบัญญัติ บำเหน็จบำนาญข้าราชการฝ่ายพลเรือน พุทธศักราช ๒๔๗๘ และที่แก้ไขเพิ่มเติม (ยกเลิก)
content: โปรดดูรายละเอียดของกฎหมายที่เว็บไซต์ราชกิจจานุเบกษา https://ratchakitcha.soc.go.th/
พระราชบัญญัติจัดตั้งศาลแขวงสำหรับหัวเมือง พุทธศักราช 2478
วันที่ประกาศ: 1935-11-17

content: พระราชบัญญัติ จัดตั้งศาลแขวงสำหรับหัวเมือง พุทธศักราช ๒๔๗๘
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๒๐ สิงหาคม พุทธศักราช ๒๔๗๘) น.อ. อาทิตย์ทิพอาภา ร.น. เจ้าพระยายมราช พล. อ. เจ้าพระยาพิชเยนทรโยธิน ตราไว้ ณ วันที่ ๘ พฤศจิกายน พุทธศักราช ๒๔๗๘ เป็นปีที่ ๒ ในรัชกาลปัจจุบัน
content: โดยที่สภาผู้แทนราษฎรลงมติว่า สมควรจัดตั้งศาลแขวงขึ้นสำหรับหัวเมืองบางแห่ง เพื่อสะดวกแก่ผู้ที่เกี่ยวข้องทางอรรถคดีในโรงศาล จึงมีพระบรมราชโองการให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติจัดตั้งศาลแขวงสำหรับหัวเมือง พุทธศักราช ๒๔๗๘”
sectionNo: 2
content: มาตรา ๒ ให้ใช้พระราชบัญญัตินี้ ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ตั้งศาลแขวงขึ้นสำหรับหัวเมือง ดังต่อไปนี้ (๑) ศาลแขวงมีนบุรี (๒) ศาลแขวงกบินทร์บุรี (๓) ศาลแขวงแม่สอด (๔) ศาลแขวงแม่สะเรียง (๕) ศาลแขวงหลังสวน (๖) ศาลแขวงตะกั่วป่า (๗) ศาลแขวงเบตง
sectionNo: 4
content: มาตรา ๔ ให้ศาลแขวงมีนบุรีมีเขตตลอดเขตอำเภอมีนบุรี อำเภอหนองจอก และอำเภอลาดกระบัง
sectionNo: 5
content: มาตรา ๕ ให้ศาลแขวงกบินทร์บุรีมีเขตตลอดเขตอำเภอกบินทร์บุรี และอำเภออรัญประเทศ
sectionNo: 6
content: มาตรา ๖ ให้ศาลแขวงแม่สอดมีเขตตลอดเขตอำเภอแม่สอด
sectionNo: 7
content: มาตรา ๗ ให้ศาลแขวงแม่สะเรียงมีเขตตลอดเขตอำเภอแม่สะเรียง
sectionNo: 8
content: มาตรา ๘ ให้ศาลแขวงหลังสวนมีเขตตลอดเขตอำเภอขันเงิน และอำเภอพะโต๊ะ
sectionNo: 9
content: มาตรา ๙ ให้ศาลแขวงตะกั่วป่ามีเขตตลอดเขตอำเภอตะกั่วป่า อำเภอกะปง และอำเภอเกาะคอเขา
sectionNo: 10
content: มาตรา ๑๐ ให้ศาลแขวงเบตงมีเขตตลอดเขตอำเภอเบตง
sectionNo: 11
content: มาตรา ๑๑ ให้ศาลแขวงดังระบุไว้ในมาตรา ๓ มีอำนาจพิจารณาพิพากษาคดี ซึ่งเกิดขึ้นตั้งแต่วันที่เปิดศาลตามความในมาตรา ๑๒ และซึ่งอยู่ภายใต้อำนาจของศาลแขวงตามพระธรรมนูญศาลยุติธรรม
sectionNo: 12
content: มาตรา ๑๒ ให้รัฐมนตรีว่าการกระทรวงยุติธรรมมีหน้าที่รักษาการให้เป็นไปตามพระราชบัญญัตินี้ กับให้มีอำนาจออกกฎกระทรวงกำหนดวันที่จะเริ่มเปิดศาลดังกล่าวมาข้างต้น เพื่อทำการพิจารณาพิพากษาคดี และเพื่อปฏิบัติการให้เป็นไปตามความในพระราชบัญญัตินี้ กฎกระทรวงนั้น เมื่อได้ประกาศในราชกิจจานุเบกษาแล้วให้ใช้บังคับได้
content: ผู้รับสนองพระบรมราชโองการ(ตามมติคณะรัฐมนตรี)พระยานิติศาสตร์ไพศาลย์รัฐมนตรี